《雨中夜起时寥志二弟自上海来强志三弟询先七弟自天津来同住农先六弟寓中》
清代·陈曾寿

收身何晚悔应迟，峻坂瓯臾自不知。无泪人间甚滋味，梦亲地下尚婴儿。

苦空法喜孰真幻，无著天亲深护持。不断思量还起坐，悲哉秋气雨来时。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。